**Ügy típusa:** rendszeres gyermekvédelmi kedvezmény

**Jogszabály:** a gyermekek védelméről és a gyámügyi igazgatásról szóló 1997. évi XXXI. törvény 18-20/B. §

a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 65-68. §

**Fontos tudnivalók:**

Igényelhető a vecsési lakóhellyel rendelkező kiskorú gyermeket nevelő családok gyermekei részére, ha a kérelmező családjában az egy főre jutó jövedelem nem haladja meg:

 - a szociális vetítési alap 180%-át, ha   
a gyermeket egyedülálló szülő, illetve más törvényes képviselő gondozza  
a gyermek tartósan beteg, illetve súlyosan fogyatékos vagy  
a nagykorúvá vált gyermek nappali oktatás munkarendje szerint tanulmányokat folytat és 23. életévét még nem töltötte be, vagy felsőfokú oktatási intézmény nappali tagozatán tanul és a 25. életévét még nem töltötte be; illetve

 - a szociális vetítési alap összegének 165%-át  
ha az előző esetek egyikébe sem tartozik.

A kedvezményre való jogosultság megállapítása a kérelmező és családja vagyoni helyzetétől is függ. A rendszeres gyermekvédelmi kedvezményre való jogosultság egy évre szól.

 Csatolandó:  
- Az igénylő (szülő) személyigazolványa, lakcímkártyája bemutatásra.  
- A közös háztartásban élők előző havi nettó jövedelemigazolása vagy nyugdíjszelvény, árvaellátás, özvegyi nyugdíj, GYES, GYED igazolás, amennyiben azt munkáltatói kifizetőhely folyósítja.  
- Ápolási díjnál, és egyéb támogatásnál a támogatást megállapító határozat fénymásolata és az utolsó csekkszelvény, vagy folyószámla-kivonat.  
- Álláskeresési járadékban részesülőknél a megállapító határozat fénymásolata és az utolsó hónapról a postai szelvény.  
- 18. életévét betöltött gyermek iskolalátogatási igazolása.  
- Vállalkozóktól jövedelemigazolás (könyvelőtől a kérelem benyújtását megelőző 12 hónap alatti jövedelem 1 havi átlaga).  
- Alkalmi munkát végzőknél nyilatkozat szükséges az alkalmi munka összegéről.  
- Elvált szülőknél a tartásdíjat megállapító és a gyermekelhelyezésre vonatkozó bírói végzés.  
- Egyéb (különösen: kapott tartásdíj, ösztöndíj, értékpapírból származó) jövedelem igazolása.

A formanyomtatvány elérhető az ügyintézés helyén és a <http://www.vecses.hu/polgarmesteri-hivatal/igazgatasi_osztaly#igazgatas> linken.

Az eljárás illetékmentes. Az ügyintézési idő 8 nap.

**Ügyintézés helye:** Polgármesteri Hivatal Igazgatási Osztály I. emelet 10. szoba

**Ügyintéző neve, elérhetőségei:** Zemenné Leimeter Szilvia

tel.: 29/555-208, igazgatas@vecses.hu